als_Latn dik_Latn ron_Latn
Në stadin aktual të Postës Shqiptare e cila vitet e fundit ka trefishuar numrin e shërbimeve, ka pesëfishuar numrin e objeketeve postare, kur konkurenca në tregun e shërbimeve postare kërkon qasjen e teknologjive të reja të informacionit, kur standartet shërbimit postar të përcaktuara nga PostEuropa dhe UPU ( organizata e përbotshme postare) kërkojnë shkëmbim informacioni në kohë reale ndërmjet opratorëve postare, informatizimi i shërbimeve postare ishte domosdoshmëri.
Në 25 Nëntor 2012 Posta Shqiptare realizoi informatizimin e plotë të shërbimeve postare në të gjitha hallkat e zinxhirit operacional.Tashmë çdo objekt postar rregjistrohet on-line në program në momentin e pranimit, në përpunim, transport, deri në dorëzimin përfundimtar. Klienti mbas cdo postimi pajiset me dëftesen e pranimit e cila përmban informacionin e plotë me të dhënat e objektit të postuar. I gjithë rrjeti postar është on-line dhe shkëmben informacione në kohë reale, ndërmjet zyrave postare, fililaleve, Qendrës Tranzite etj. Nëpërmjet këtij programi ndiqet në kohë reale transporti i dërgesave postare, sipas grafikut të përcaktuar duke identifikuar mjetin e transportit, intenerarin e tij dhe dergesat postare që ai ka në përmbajtje.
Përfituesi më i madh i informatizimit është klienti. Në dëftesen e pranimit të objektit është shënuar bar kodi me 13 karakte, nëpërmjet të cilit gjurmohet objekti i postuar. Këtë informacion klienti e merr në disa mënyra pa qënë e nevojshme të paraqitet domosdoshmerisht në zyrën postare ku ka pranuar objektin. Kështu duke hyrë në faqen zyrtare të Posta Shqiptare mjafton të vedosësh bar kodin në rubriken gjurmo objektin dhe shfaqet informacioni për statusin e objektit në kohë reale.
Ky informacion mund të merret edhe në zyrat postare. Tashmë në sallat e shërbimit të zyrave postare janë vendosur navigatoret, paisje informative lehtësisht të përdorsheme nga cdo klient, nëpërmjet të cilës klienti merr informacion të plotë vetëm me një klikim për: shërbimet llojet e sherbimeve postare që ofron Posta Shqipate, tarifat e postimit të objeketeve postare sipas peshave dhe destinacioneve, linjave të transportit nëpërmjet të cilave vijohen dërgesat postare, zyrave postare në të gjithë vendin, kodet postare.Mjafton të kesh dëftesën e pranimit dhe duke perzgjedhur rubrikën gjurmo objektin të shënohet bar kodi i objektit dhe në ekran shqafet informacioni në kohë reale mbi statusin e objektit.
Kjo paisje i krijon mundësi klientit që të plotësojë on-line formularin e ankesës në të cilin klienti parashtron ankesën apo sygjerimet e tij për shërbimet që ofron Posta Shqiptare.Nëpërmjet programit të informatizimit realizohet edhe ndërfaqe elektronike me sistemet postare ndërkombëtare të gjurmimit dhe kontrollit të objekte postare.Moduli më i fundit që i bashkengjitet procesit të informatizimit është informatizimi i postierit në lëvizje ose Postieri Dixhital. Tashmë postieri është i pajisur me kompjuterin portabël nëpërmjet të cilët realizon Postieri dixhital me kompjuterin portabël realizon:skanimin e objektit postar, konfirmimin e dorëzimit nëpërmjet nënshrimit dixhital, transmetim on-line mbi statusin e objektit në kohë reale dhe printimin e konfirmimit të marjes
Programi mundëson edhe përcaktimin e vendndodhjes së postierit nëpërmjet sistemit GPRS
als_Latn als_Latn als_Latn als_Latn als_Latn als_Latn